
PATVIRTINTA

Vilniaus Medeinos pradinės

mokyklos direktoriaus 

2024-11-11, įsak. Nr.V-76.1
Vilniaus Medeinos pradinė mokykla

 Projektas
Medeinos skaitykla
Projekto aprašymas
Pradiniame ugdyme skaitymui skiriamas didelis dėmesys, nes skaitymas ir skaitymo gebėjimai yra ypatingai svarbūs ir reikšmingi mokantis. Mokinių skaitymo įgūdžiai turi didelį poveikį asmeniniam tobulėjimui, mokymosi motyvacijai, tolesniam sėkmingam mokymuisi. Ne tik gebėjimas skaityti, bet ir kritinis požiūris, kuris formuojasi vertinant perskaityto teksto turinį, gebėjimas atrasti reikalingą informaciją tekste, vaizduotės lavinimas yra svarbūs mokantis. Skaitydami mokiniai atranda įvairių domėjimosi sričių, plečia supratimą apie save ir pasaulį.
2023–2024 mokslo  metų 4–ų klasių mokinių Nacionalinio mokinių pasiekimų patikrinimo (NMPP) apibendrinti rezultatai: NMPP vyko 2024 m. sausio 23 d. ir 2024 m. sausio 30 d.  

NMPP rezultatų duomenys rodo, kad testavime dalyvavo ir laikė bent vieną testą 57 mokiniai. Matematikos rezultatai aukštesni už skaitymo rezultatus 14,1 proc., mokinių, pasiekusių pagrindinį pasiekimų lygį. Skaitymo rezultatai aukštesni už matematikos rezultatus, mokinių, pasiekusių aukštesnįjį (3,3 proc.) ir mokinių, pasiekusių patenkinamą (11 proc.) pasiekimų lygį. Nepasiekusių patenkinamo pasiekimų lygio mokinių skaičius: matematika – 2,0 proc., skaitymas – 1,8 proc. Mokiniams, patiriantiems mokymosi sunkumų buvo teikiamos mokomųjų dalykų konsultacijos, siekiant įveikti kylančius mokymosi sunkumus.   
Labai svarbu, kad mokinių tėvai įsitrauktų padėdami vaikams stiprinti skaitymo įgūdžius. Mokyklos ir šeimos bendradarbiavimas reikšmingai prisideda prie mokinių pasiekimų augimo. Medeinos skaityklos projektas – puiki galimybė tėvams ne tik skaityti drauge su vaikais namų ir mokyklos aplinkoje, bet ir matyti mokinių parengtus atsiliepimus apie perskaitytas knygas mokyklos interneto svetainėje.

Atsižvelgiant į skaitymo gebėjimų stiprinimo situaciją aktualu tęsti Medeinos skaityklos projektą, kurio metu mokyklos mokiniai, mokytojai ir tėvai aktyviau skaitytų, analizuotų perskaitytus tekstus, atrastų jų prasmę ir parengtų apie juos atsiliepimų.

Tikslas: Skatinti mokyklos bendruomenės narius skaityti įvairius tekstus ir mokytis giliau suprasti jų prasmę, skaitymo metu gautą informaciją panaudoti kasdieniame gyvenime.
Uždaviniai:

1. Tobulinti mokinių teksto suvokimo gebėjimus analizuojant skirtingų žanrų tekstus.

2. Stiprinti mokinių komunikavimo gebėjimus įsitraukiant į diskusiją skaitančioje bendruomenėje.

3. Padėti mokiniams pritaikyti skaitymo gebėjimus kasdieniame gyvenime.
Tikslinė grupė:  Vilniaus Medeinos pradinės mokyklos bendruomenės nariai (mokiniai, mokytojai, tėvai).
Projekto vykdytojai: klasių vadovai, dalykų mokytojai, VDM grupių mokytojai.

Projekto koordinatorės: Direktoriaus pavaduotojos ugdymui Renata Bernotienė ir Irma Dobrovolskienė. 
	Projekto veikla
	Projekto veiklos aprašymas
	Projekto veiklos trukmė
	Laukiamas rezultatas



	1.Kasdieniai skaitiniai 

	I-IV klasių mokiniai kiekvieną dieną VDM grupėje  skaito  pasirinktą knygą sutartą laiką iki 1 val.
	Rugsėjis –birželis
	Skaitys įvairaus žanro ir apimties knygas.

	2.  Mokinių atsiliepimų apie perskaitytas knygas rengimas interneto svetainės skiltyje
	Rengiamas atsiliepimas apie perskaitytas knygas:

I-ų klasių mokiniai pasirinkta technika piešia labiausiai patikusį veikėją ir užrašo perskaitytos knygos autorių ir pavadinimą. 
Specialiosios ir lavinamosios klasės rengia kūrybinį darbą (piešia iliustracijas ar kt.) ir užrašo perskaitytos knygos autorių ir pavadinimą arba veikėjo vardą.

II-ų klasių mokiniai atsakydami į mokytojo pateiktus teksto suvokimo klausimus parašo 3-5 sakinių atsiliepimą apie perskaitytą knygą / iliustruoja perskaitytą knygą / kuria knygos reklamą. 
III – ų klasių mokiniai aprašo perskaitytos knygos veikėją / iliustruoja perskaitytą knygą / kuria knygos reklamą. Teksto apimtis 5–8 sakiniai. 

IV–ų  klasių mokiniai rašo laišką pasirinktam knygos veikėjui / iliustruoja perskaitytą knygą / kuria knygos reklamą / nuomonę apie knygą (recenziją). Teksto apimtis 10-15 sakinių.

	Rugsėjis –birželis 

	Mokinių darbai talpinami mokyklos interneto svetainės skiltyje „Medeinos skaitykla“.


	3. Mokytojų, tėvų atsiliepimų apie perskaitytas knygas rengimas interneto svetainės skiltyje
	Atsiliepimas (apimtis iki 20 sakinių, knygos nuotrauka), nuomonė apie perskaitytą knygą.
	Spalis–gegužė 


	Atsiliepimai talpinami mokyklos interneto svetainės skiltyje „Medeinos skaitykla“.


	4. Medeinos skaitykla


	Mokyklos svetainėje nuolat atnaujinama skiltis, skirta mokinių, mokytojų, tėvų atsiliepimams apie perskaitytas knygas skelbti ir atsirinkti pagal atsiliepimą patikusią knygą.
	Spalis–gegužė
	Atnaujinama skiltis internetinėje svetainėje „Medeinos skaitykla“.

	5. Įdomioji popietė su vaikų literatūros rašytojais (inicijuoja klasių vadovai/tėvai). 

	Popietės su knygų autoriais I-IV klasių mokiniams.
Mokinių pasiūlyti autoriai: 

S. Paltanavičius, Tomas Dirgėla, V.V. Landsbergis, K.Kasparavičius, V. Račickas.

	Spalis–gegužė
	Mokiniai susipažins su knygų autoriais ir jų kūryba.

	6. Kur ir kaip aš skaitau?
	Nuotraukų, kuriose vaizduojama vieta, kurioje skaitoma, paroda. 
	Spalis–gegužė
	Nuotraukos mokyklos internetinėje svetainėje.

	7. Pamoka bibliotekoje apie knygas I-IV klasių mokiniams.
	Pamokos bibliotekoje organizuojamos bendradarbiaujant su bibliotekininke.
	Spalis–gegužė
	Mokiniai susipažįsta su naujausiomis knygomis bibliotekoje.

	8. Knygų kūrimas I-IV klasių mokiniams. 


	Vaikų rašytojo H. K. Anderseno gimtadienio dieną paminėti savo kūryba.

	Kovas–balandis
	Organizuota sukurtų knygų paroda.


Darbų, tinkamų skelbti internetinėje mokyklos svetainėje, kriterijai:
I –ų klasių mokiniai pasirinkta technika piešia labiausiai patikusį veikėją ir užrašo perskaitytos knygos autorių ir pavadinimą.

Lapo formatas A4, darbas estetiškas, užrašuose nėra gramatinių klaidų, raštas aiškus, įskaitomas.
Specialiosios ir lavinamosios klasės mokiniai rengia kūrybinį darbą, atitinkantį girdėtos pasakos turinį.

Lapo formatas A4, darbas estetiškas, užrašuose nėra gramatinių klaidų, raštas aiškus, įskaitomas.
II – ų klasių mokiniai atsakydami į mokytojo pateiktus teksto suvokimo klausimus parašo 3-5 sakinių atsiliepimą apie perskaitytą knygą. Atsiliepime turi būti paminėtas perskaitytos knygos autorius ir pavadinimas, nėra gramatinių klaidų, raštas aiškus, įskaitomas. Iliustruojant knygą ar kuriant reklamą darbas turi būti estetiškas, nėra gramatinių klaidų, nurodytas knygos autorius ir pavadinimas.

III – ių  klasių mokiniai  aprašo perskaitytos knygos veikėją. Apimtis 5-8 sakiniai, aprašyme turi būti paminėtas perskaitytos knygos autorius ir pavadinimas, aprašoma veikėjo išvaizda, veikėjo būdo savybės, kurios patiko, o kurios nepatiko, paaiškinama, kodėl patiko ar ne, pateikiamas teiginys, ar norėtų būti panaušus į knygos veikėją ir kodėl, nėra gramatinių klaidų, raštas aiškus, įskaitomas. Iliustruojant knygą ar kuriant reklamą darbas turi būti estetiškas, nėra gramatinių klaidų, nurodytas knygos autorius ir pavadinimas.
IV – ų klasių mokiniai rašo laišką pasirinktam knygos veikėjui. Apimtis 10-15 sakinių, laiške turi būti paminėtas perskaitytos knygos autorius ir pavadinimas, laiškas atitinka laiško rašymo formą ir reikalavimus: pasisveikinimas, laiško autoriaus prisistatymas, kaip jautėsi skaitydamas knygą, palinkėjimas/patarimas veikėjui (ką jis galėtų daryti vėliau, kaip jis galėjo pasielgti tam tikroje situacijoje), atsisveikinimas, nėra gramatinių klaidų, raštas aiškus, įskaitomas. Rengiant nuomonę apie knygą (recenziją) nurodomas knygos autorius ir pavadinimas, pateikiama asmeninė nuomonė apie knygą pagrindžiant, kodėl knyga patiko/nepatiko. Apimtis 4-5 sakiniai. Iliustruojant knygą ar kuriant reklamą darbas turi būti estetiškas, nėra gramatinių klaidų, nurodytas knygos autorius ir pavadinimas. 
Projektą rengė ir pasiūlymus teikė:

Medeinukų klubo nariai, I. Dobrovolskienė, R. Bernotienė. 
Laukiami projekto rezultatai

· Mokiniai patobulins teksto suvokimo gebėjimus analizuodami įvairius tekstus.

· Mokiniai gebės vertinti skaitomo teksto turinį ir jį aptarti su kitais.

· Mokiniai įpras skaityti savo malonumui, pristatyti knygą kitiems.

· Gebės pritaikyti įgytus gebėjimus kasdienėje veikloje.

· Mokyklos svetainėje nuolat atnaujinama ir pildoma skiltis „Medeinos skaitykla“, kurioje dalijamasi atsiliepimais apie perskaitytas knygas.
